பாப்பாரப்பட்டி தேர்வுநிலை பேரூராட்சியில் மொத்தம் 15 வார்டுகள் கொண்ட பேரூராட்சியில் முதன் முறையாக திடக்கழிவு மேலாண்மை திட்டம் 27.11.2006 அன்று துவங்கப்பட்டு நாளது வரை சிறப்பாக செயல்படுத்தப்பட்டு வருகிறது. இப்பேரூராட்சியில் வளம்மீட்பு பூங்கா 3.52 ஏக்கர் பரப்பளவில் அமைந்துள்ளது. பாப்பாரப்பட்டி நகரில் தூய்மையான சுற்றுச்சூழலை உருவாக்குதலும் அதனை பராமரித்தலே இத்திட்டத்தின் நோக்கம் என்பதால் இந்நகருக்கு பசுமையாக பாப்பாரப்பட்டி என பெயரிடப்பட்டுள்ளது. பாப்பாரப்பட்டியின் சுற்றுப்புறங்களில் 20க்கும் மேற்பட்ட கிராமங்கள் அமைந்துள்ளதால் தினமும் சுமார் 5000க்கும் அதிகமான பொதுமக்கள் வந்து செல்கின்றனர். இதனால் நகரில் ஏற்படும் குப்பைகளை மக்கும் குப்பை, மக்காத குப்பை என தரம் பிரித்து உடனுக்குடன் அகற்றி நகரத்தினை தூய்மையாக பராமரிக்கப்பட்டு வருகிறது.